Diari Oficial de la Generalitat Valenciana


Sumari del DOGV 4897, del 03-12-2004 (2004/12994)

ORDE de 18 de novembre de 2004, de la Conselleria de Benestar Social, per la qual convoca el VI Premi Literari de Narrativa per a Dones.
----------------------------------------------------------------------------------------------------------------------------------------

### Dades del document

Número de DOGV
:   4897

Data del DOGV
:   03-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12996


Data del document
:   18-11-2004

Organisme emissor
:   Conselleria de Benestar Social

Tipus de document
:   Ordre

Descriptors 

:   * literatura
    * premi cultural
    * distinció honorífica
    * dona

ORDE de 18 de novembre de 2004, de la Conselleria de Benestar Social, per la qual convoca el VI Premi Literari de Narrativa per a Dones. [2004/12750]
  
La Direcció General de la Dona és l'òrgan directiu de la Conselleria de Benestar Social, a qui li correspon, segons Decret 120/2003, d'11 de juliol del Consell de la Generalitat, entre altres funcions les d'elaborar, promoure i executar les mesures per a fer efectiu el principi d'igualtat de l'home i la dona en tots els àmbits de la vida política, econòmica, cultural, social i laboral de la Comunitat Valenciana.
  
Per a regular i fer efectiu el principi d'igualtat de dones i hòmens a la Comunitat Valenciana, el Govern Valencià va aprovar el 2 d'abril la Llei 9/2003, de la Generalitat Valenciana, per a la Igualtat entre Dones i Hòmens. Així mateix, per a desenvolupar les dites accions hi ha Polítiques d'Igualtat del Govern Valencià.
  
A fi de promoure i incentivar el paper de la dona en la societat i, tenint en compte la històrica consideració cultural i social que ha situat el gènere femení en clar desavantatge, sobretot quant a les seues oportunitats educacionals i laborals, a proposta de la Direcció General de la Dona s'inclouen en la programació anual una sèrie d'activitats, tot destacant entre estes un concurs de narrativa per a fomentar la seua creativitat literària i donar-li un via d'expressió, dirigit a dones residents a la Comunitat Valenciana.
  
En virtut de les facultats conferides per Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social, l'article 47-11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana i l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Article 1
  
És objecte de la present orde la convocatòria del VI Premi del Concurs de Narrativa i l'aprovació de les bases per les quals es regirà esta, que figuren com a annex I.
  
Article 2
  
El termini de presentació de sol·licituds començarà a partir de l'endemà de la publicació de la present convocatòria en el Diari Oficial de la Generalitat Valenciana i finalitzarà el 25 de febrer del 2005.
  
Article 3
  
La present convocatòria queda condicionada a l'existència en els pressupostos econòmics de l'any 2005, de crèdit adequat i suficient per a això, en l'aplicació pressupostària 82.95.23.4633.950.70.2, cosa que s'haurà de publicar en el Diari Oficial de la Generalitat Valenciana a este efecte, la Resolució de la Conselleria de Benestar Social en què es determine l'aplicació pressupostària i la quantia global màxima que servisca de suport a esta.
  
Els premis comptaran amb una dotació màxima de 3.200 euros, d'acord amb la distribució següent: un primer premi de 2.000 euros i 2 accèssits de 600 euros, d'ells un necessàriament per a una obra d'una autora que pertany a una associació de dones.
  
El jurat podrà proposar que es deixe desert qualsevol dels premis, i no podrà recaure en la mateixa persona més d'un premi.
  
Disposicions finals
  
Primera
  
S'autoritza la sotssecretària de la Conselleria de Benestar Social i la directora general de la Dona perquè, en l'àmbit de les seues competències, adopten les mesures necessàries per al desenvolupament i l'aplicació d'esta orde.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present orde que posa fi a la via administrativa, podrà ser recorreguda potestativament en reposició o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant el conseller de Benestar Social en el termini d'un mes a comptar des de l'endemà de la seua publicació.
  
b) El recurs contenciós administratiu haurà de presentar-se davant el Tribunal Superior de Justícia de la Comunitat Valenciana en el termini de dos mesos des de l'endemà de la seua publicació.
  
València, 18 de novembre 2004
  
La consellera de Benestar Social,
  
ALICIA DE MIGUEL GARCÍA
  
ANNEX I
  
Primer. Objecte
  
L'objecte de la present orde és la convocatòria del VI Premi de Narrativa i l'aprovació de les bases per les quals es regirà esta, que figuren com a annex.
  
Segon. Participants
  
Podrà participar en este concurs qualsevol dona major d'edat i resident a la Comunitat Valenciana, i es podran presentar fins a dues obres en valencià o castellà, indistintament. Les obres hauran de ser rigorosament originals i inèdites en tota la seua extensió.
  
Tercer. Condicions tècniques de les obres
  
El tema serà lliure, no excedirà de 12 folis ni serà inferior a 4, mecanografiats a doble espai en DIN A-4, i es valorarà no obstant això, a més de la qualitat de l'obra, la utilització d'un llenguatge no sexista i de ruptura amb els estereotips masculins i femenins tradicionals.
  
Quart. Presentació d'originals
  
Els treballs s'entregaran en sobre gran i tancat, sense firma ni senyal que especifique la seua procedència, excepte la indicació de ser membre d'una associació de dones, i figurarà únicament en l'exterior el títol de l'obra. S'hi haurà d'incloure original i 4 còpies. Així mateix, s'entregarà dins d'este sobre un altre més xicotet en què constaran les dades personals de l'autora, l'adreça i el telèfon, una fotocòpia del DNI. Si pertany a una associació de dones haurà d'acreditar-ho documentalment en presentar els treballs.
  
Les obres no han de tindre qualsevol detall que puga permetre identificar-ne l'autor i aniran acompanyades del butlletí triple d'inscripció, el model del qual figura en l'annex II.
  
Cinc. Termini de presentació
  
Començarà l'endemà de la seua publicació en el Diari Oficial de la Generalitat Valenciana i finalitzaran el 25 de febrer del 2005, i es podran realitzar per correu o personalment en qualsevol de les tres seus de la Direcció General de la Dona (c/ Nàquera, 9, 46752 de València, c/ Garcia Andreu, 12, 03156 d'Alacant i c/ Ensenyament, 10, 12981 de Castelló), o en qualsevol dels llocs que amb caràcter general reconeix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Sext. Resolució del concurs
  
D'acord amb al Resolució de 30 de gener del 2001, del conseller de Benestar Social, sobre delegació de l'exercici de competències en determinats òrgans de la Conselleria, la competència per a resoldre la present convocatòria correspon a la directora general de la Dona per delegació de la consellera de Benestar Social, amb el veredicte previ vinculant del Jurat, una vegada examinats els treballs presentats.
  
Els criteris que tindran en compte els membres del jurat en la valoració de les obres presentades són:
  
- Qualitat literària.
  
- Coherència narrativa.
  
- Defensa de valors no discriminatoris ni sexistes.
  
La puntuació serà d'un terç per a cada un d'estos criteris.
  
El jurat serà nomenat i presidit per la directora general de la Dona, i estarà format a més de per la presidenta, o persona en qui delegue, per quatre membres triats d'entre personal de reconegut prestigi en el món cultural i social.
  
El jurat podrà proposar que es deixe desert qualsevol dels premis, i no podrà recaure en la mateixa persona més d'un premi.
  
La no resolució en termini de les sol·licituds produirà l'efecte desestimatori d'estes.
  
La participació en el concurs suposa la plena acceptació de les bases.
  
Sèptim. Premis
  
Es concedirà un primer premi de 2.000 euros i dos accèssits de 600 euros, un necessàriament per a una obra d'una autora que pertanya a una associació de dones. L'import del premi estarà subjecte a la retenció de l'Impost sobre la Renda de les Persones Físiques que marca la llei.
  
L'entrega del Premi del Concurs de Narrativa es durà a terme en el marc de la XXXVI Fira del Llibre que tindrà lloc a València, en un acte públic que organitzarà la Direcció General de la Dona, amb presència dels membres del Jurat i l'autora guardonada.
  
No es tornaran les obres no guanyadores.
  
Octau. Drets sobre les obres
  
Els treballs premiats seran cedits per les seues autores a la Direcció General de la Dona, qui es reserva el dret de divulgar-los o difondre'ls públicament i reproduir-los, sense que per això les autores, a les quals se'ls reconeix la propietat de les seues obres, meriten cap dret.
  
Nové. Obligacions dels beneficiaris
  
Són obligacions dels beneficiaris:
  
a) D'acord amb el que disposa l'article 47 de la Llei d'Hisenda Pública de la Generalitat Valenciana, els beneficiaris hauran d'acreditar, prèviament al cobrament dels premis, abans de l'atorgament d'estos, que estan al corrent de les seues obligacions tributàries i davant la Seguretat Social, segons Orde de 30 de maig de 1996, de la Conselleria d'Economia i Hisenda.
  
b) Cedir l'obra per mitjà de document escrit, a la Direcció General de la Dona, tot autoritzant l'esmentada Direcció General per temps il·limitat i en qualsevol àmbit territorial, per a l'exercici dels drets de reproducció i distribució d'este.
  
Deu. Acceptació de les bases
  
El fet de prendre part en este concurs significa l'acceptació d'estes bases.